1. Kliendi väärtpaberite ja raha kaitse  1.1 SEB säilitab andmeid ning peab selliseid registreid ning raamatupidamisarvestust, mis võimaldavad tal igal ajal viivitamata eristada kliendi jaoks hoitavaid varasid teiste klientide jaoks hoitavatest varadest ja klientide varasid oma varadest.  1.2 SEB säilitab andmeid ning peab registreid ja raamatupidamisarvestust sellisel viisil, et see tagab nende täpsuse ja vastavuse tegelikkuses klientide jaoks hoitavatele klientide väärtpaberitele ja rahale.  1.3 SEB kontrollib regulaarselt SEB sisese raamatupidamisarvestuse, andmete ja registrite vastavust varasid hoidvate kolmandate isikute arvestusele, andmetele ja registritele.  1.4 SEB tagab igal ajahetkel, et kliendile kuuluvad väärtpaberid, mida hoitakse kolmandate isikute juures, on eristatavad SEB-le kuuluvatest väärtpaberitest ja kolmandale isikule kuuluvatest väärtpaberitest. See saavutatakse väärtpaberite SEB raamatupidamisarvestuses erinevatele kontodele kirjendamise teel.  1.5 SEB rakendab vajalikke meetmeid, et tagada kliendi raha hoidmine kontol või kontodel, mis on eristatavad nendest kontodest, millel hoitakse SEB raha.  1.6 SEB rakendab organisatsioonilisi meetmeid kliendi varade või nendega seotud õiguste kaotamise või vähenemise riski maandamiseks varade väärkasutamise, pettuse, haldamises esinevate puuduste, ebakorrektse registripidamise või hooletuse tagajärjel.